CELEX: 62012CN0114
Language: et
Date: 2012-03-01 00:00:00
Title: Kohtuasi C-114/12: 1. märtsil 2012 esitatud hagi — Euroopa Komisjon versus Euroopa Liidu Nõukogu

12.5.2012   
            
            
               ET
            
            
               Euroopa Liidu Teataja
            
            
               C 138/5
            
         1. märtsil 2012 esitatud hagi — Euroopa Komisjon versus Euroopa Liidu Nõukogu
   (Kohtuasi C-114/12)
   2012/C 138/09
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: F. Castillo de la Torre, J. Samnadda)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu ja nõukogus kokku tulnud liikmesriikide valitsuste esindajate otsus Euroopa Liidu ja tema liikmesriikide osalemise kohta läbirääkimistel ringhäälinguorganisatsioonide õiguste kaitset käsitleva Euroopa Nõukogu konventsiooni üle;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   
                
            
            
               
                  Esimene väide: rikuti ELTL artikli 1 lõiget 2 ja artikli 3 lõiget 2, kuna nõukogu leidis, et küsimus on jagatud pädevuses, ning volitas liikmesriike ja muud institutsiooni kui komisjon seda lepingut läbi rääkima ainupädevuse alusel. Tulevane Euroopa Nõukogu konventsioon võib mõjutada või muuta ringhäälinguorganisatsioonide õigusi, aga ka intellektuaalomandiõigust üldiselt käsitlevate Euroopa Liidu direktiivide ulatust. Tulevase konventsiooni aluseks on olemasolev Euroopa Liidu acquis ja juhul, kui Euroopa Nõukogus antakse ringhäälinguorganisatsioonidele kõrgem kaitsetase, kaasnevad sellega vältimatult ka muudatused EL direktiivides.
            
         
                
            
            
               
                  Teine väide: rikuti liidu poolt rahvusvaheliste lepingute läbirääkimisteks loa andmise korda ja tingimusi. Üksnes nõukogu (ja mitte liikmesriikidega ühiselt tegutsev nõukogu) on pädev andma luba eraldi liidu läbirääkimisteks.
            
         
                
            
            
               
                  Kolmas väide: rikuti nõukogu hääletusreegleid. Vaidlustatud otsust vastu võttes rikkus nõukogu artikli 218 lõiget 8, mille kohaselt peab nõukogu tegutsema kvalifitseeritud häälteenamusega.
            
         
                
            
            
               
                  Neljas väide: rikuti asutamislepingute eesmärke ja lojaalse koostöö põhimõtet. Tegutses ühiselt liikmesriikidega, kahjustab nõukogu liidu positsiooni ja nõrgendab liidu institutsionaalset raamistikku.